



Sveučilište u Splitu, Split, Poljička cesta 35, OIB: 29845096215, kojeg zastupa rektor prof. dr. sc. Dragan Ljutić (dalje u tekstu: Naručitelj)
i
Tvrtka ponuditelja ili zajednica gospodarskih subjekata, adresa, grad, OIB: _________, koje zastupa funkcija, Ime i Prezime (dalje u tekstu: Izvršitelj)
zaključili su dana __________. godine sljedeći


UGOVOR O JAVNOJ NABAVI ROBE

Sustava za održavanje i operiranje pokusnih životinja
GRUPA ______________
broj _________
(dalje u tekstu: “Ugovor“)


UVODNE ODREDBE

[bookmark: _Hlk510145227](1) 	Ugovorne strane suglasno utvrđuju da je Naručitelj proveo otvoreni postupak javne nabave velike vrijednosti ev. broj: VV/11/2020 čiji je predmet nabave „Sustav za održavanje i operiranje pokusnih životinja“ za potrebe projekta „Stavljanje u funkciju novoizgrađene nastambe za pokusne životinje na Sveučilištu u Splitu“, šifra projekta: KK.01.1.1.02.0026. temeljem Dokumentacije o nabavi objavljen u Elektroničkom oglasniku javne nabave Republike Hrvatske pod brojem ________ dana _____. 

(2) 	Ovaj Ugovor se sklapa temeljem Odluke o odabiru najpovoljnijeg ponuditelja donesene od strane Naručitelja dana ___ (KLASA: _____, URBROJ: _____), koja je postala izvršna dana _____.

(3) 	Ovaj Ugovor sklapa se u skladu s uvjetima određenima u Dokumentaciji o nabavi i ponudi Izvršitelja oznake: _______ od _______ (dalje u tekstu: Ponuda), kojih uvjeta su se Ugovorne strane u izvršavanju Ugovora dužne pridržavati.

(4) 	Na odgovornost ugovornih strana za ispunjenje obveza iz Ugovora, osim Zakona o javnoj nabavi (Narodne novine 120/2016, dalje u tekstu “ZJN 2016“) na odgovarajući način primjenjuju se odredbe zakona kojim se uređuju obvezni odnosi.

Članak 1.
DEFINICIJE

(1) 	Pojmovi navedeni u ovom Ugovoru imat će sljedeće značenje:

„Dokumentacija o nabavi“ - dokumentacija objavljena u postupku javne nabave temeljem koje se sklapa ovaj Ugovor. 

„Dodatak Ugovoru“ – pisani sporazum Ugovornih strana kojim se, sukladno odredbama ovog Ugovora i važećih propisa o javnoj nabavi, mijenjaju uvjeti i sadržaj osnovnog Ugovora koji se ne smatraju bitnim izmjenama u odnosu na sadržaj i osnovne elemente Ugovora. Dodatak ugovoru potpisuju obje Ugovorne strane.

 „Nalog“ – uputa Naručitelja prema Izvršitelju koja se daje sukladno ugovornim odredbama u svrhu izvršavanja ugovornih prava Naručitelja.

„Račun prikladan za plaćanje“ – račun koji je u skladu s ovim Ugovorom i čiji sadržaj odgovara minimalnom sadržaju koji je određen pozitivnim propisima, uključujući Zakon o elektroničkom izdavanju računa u javnoj nabavi (NN 94/2018).

 „Dan“ - kalendarski dani ukoliko nije drukčije određeno pojedinim odredbama Ugovora.

„Mjesec“ - pod pojmom mjesec misli se na kalendarski mjesec. 

„Rokovi“ se računaju u danima, mjesecima i godinama. Ako je rok određen u danima, za početak roka uzima prvi idući dan nakon dana u kojem se zbio događaj otkad treba računati trajanje roka. Ako je posljednji dan roka državni blagdan, ili subota odnosno nedjelja, rok istječe protekom prvoga idućeg radnog dana. Rokovi određeni u mjesecima/godinama završavaju protekom onog dana posljednjeg mjeseca/godine koji po svom broju odgovara danu kada je rok otpočeo. Ako nema tog dana u posljednjem mjesecu, rok završava posljednjeg dana tog mjeseca. Državni blagdani, subote i nedjelje ne utječu na početak i tijek roka, osim ako su izrijekom izuzeti ili su rokovi izraženi u radnim danima.

 „Sukob interesa“ – svaki događaj/situacija povezana s osobnom, imovinskom koristi ili sličnim razlogom koji utječe ili bi mogao biti od utjecaja na objektivno i nepristrano izvršavanje ovog Ugovora. Sukob interesa nesporno postoji u situacijama određenim važećim ZJN 2016.

 „Ugovorna kazna“ – novčani iznos kojeg sukladno ugovornim odredbama i odredbama važećeg Zakona o obveznim odnosima plaća Izvršitelj Naručitelju u slučaju kada zakasni s ispunjenjem svojih obveza.

„Ugovorne strane“ su Naručitelj i Izvršitelj.

 „Viša sila“ – izvanredne vanjske okolnosti koje se nisu mogle predvidjeti, niti ih je Ugovorna strana mogla spriječiti, izbjeći ili otkloniti te za koje nije odgovorna niti jedna od Ugovornih strana.

 (2) 	Kada je to u skladu s kontekstom, smatrat će se da riječi u jednini uključuju množinu i obratno, a za riječi u muškom rodu smatrat će se da uključuju i ženski rod i obratno. Riječi koje označavaju osobe ili strane uključivat će tvrtke i poduzeća i bilo koju organizaciju s pravnom sposobnošću.

Članak 2.
PREDMET UGOVORA

(1) 	Ovim Ugovorom Izvršitelj se obvezuje isporučiti Naručitelju opremu koja je predmet nabave u sklopu postupka javne nabave „Sustav za održavanje i operiranje pokusnih životinja“, ev. broj: VV/11/2020, iz grupe________, sukladno prihvaćenoj Ponudi oznake  ______  od ________ 2020. godine, koja Ponuda je sastavni dio ovog Ugovora. Sva isporučena roba mora biti nova (neupotrebljavana) i u tvorničkom pakiranju, sa svom dokumentacijom na hrvatskome ili engleskome jeziku. Isporučena roba ili njeni sastavni dijelovi ne smiju biti obnovljeni (reparirani). 

(2) 	Predmet nabave obuhvaća dostavu, instalaciju, puštanje u rad (za opremu za koju je primjenjivo), kontrolu rada, edukaciju osoblja Naručitelja, predaju dokumentacije vezane uz isporučenu opremu (upute za korištenje, certifikati, norme) te uslugu jamstva i servisa isporučene opreme za cijelo vrijeme trajanja jamstvenog roka.

(3) 	Za isporučene robe u skladu sa stavkom 1. ovog članka, Naručitelj se obvezuje Izvršitelju isplatiti naknadu iz članka 6. stavka 2. Ugovora na način i u rokovima kako je predviđeno čl. 7. ovog Ugovora.

Članak 3.
TRAJANJE UGOVORA 

[bookmark: _Hlk509953737][bookmark: _Hlk510072150][bookmark: _Hlk510467688](1)	U skladu sa člankom 307. stavkom 3. ZJN 2016 smatra se da je ovaj Ugovor sklopljen na dan izvršnosti odluke o odabiru. Ako je na dan izvršnosti odluke o odabiru istekao rok valjanosti ponude, smatra se da je ugovor o javnoj nabavi sklopljen na dan dostave pisane izjave odabranog ponuditelja o produženju roka valjanosti ponude te jamstva za ozbiljnost ponude sukladno produženom roku valjanosti ponude. 
(2) 	Izvršavanje prava i obveza iz ovog Ugovora počinje danom kada su obje ugovorne strane potpisale Ugovor. 
(3) 	Izvršitelj je dužan isporučiti predmet nabave sukladno Dokumentaciji o nabavi, najkasnije u roku od 5 mjeseci od dana potpisa ugovora. Navedeni rok podrazumijeva rok za završetak svih ugovornih obveza (uključujući instalaciju odnosno puštanje u rad, predaju dokumentacije vezane uz isporučenu opremu (upute za korištenje, certifikati, norme)  te edukaciju osoblja Naručitelja) i dijeli se na sljedeće obvezne među rokove: 
· 4 mjeseca za isporuku robe navedene u Troškovnicima pojedine grupe predmeta nabave i
· 1 mjesec od isporuke robe za instalaciju odnosno puštanje u rad, predaju dokumentacije vezane uz isporučenu opremu (upute za korištenje, certifikati, norme)  te edukaciju osoblja Naručitelja.
(4) 	Isporukom robe smatra se dan potpisivanja komisijskog zapisnika o primopredaji robe.

Članak 4.
UGOVORNA KAZNA
(1)	U slučaju prekoračenja:
	- roka za konačnu isporuku predmeta nabave određenog u članku 3. stavak 3. ovog Ugovora;
- roka određenog za dostavu jamstva za otklanjanje nedostataka u jamstvenom roku; 
- roka za odaziv na servisne intervencije, obavljanje servisa i otklanjanje kvarova i nedostataka;
a ako je do zakašnjenja došlo krivnjom Izvršitelja, Naručitelj ima pravo zahtijevati ispunjenje obveza te za svako pojedino zakašnjenje, zaračunati Izvršitelju ugovornu kaznu u iznosu od 2 ‰ vrijednosti Ugovora utvrđene člankom 6. stavkom 1. Ugovora za svaki dan zakašnjenja, a najviše do 10% navedene vrijednosti.
[bookmark: _Hlk510467973](2)	U slučaju da ugovorna kazna po osnovi zakašnjenja dosegne iznos od 10% ukupno ugovorenog iznosa iz članka 6. stavka 1. Ugovora, a Izvršitelj nastavi kasniti s izvršenjem obveza iz Ugovora, Naručitelj je ovlašten raskinuti ugovor. Ukoliko Naručitelj zbog zakašnjenja Izvršitelja pretrpi štetu koja je veća od 10% vrijednosti Ugovora, ima pravo zahtijevati razliku do pune naknade štete, koju ima pravo naplatiti iz jamstva za uredno ispunjenje ugovora u skladu sa člankom 10. stavkom 1. Ugovora.
(3)	Pravo Naručitelja na ugovornu kaznu ne utječe na druga prava koja ima prema ovom Ugovoru.
[bookmark: _Hlk532282571](4)	Ugovorna kazna neće se obračunati ako je do zakašnjenja došlo bez krivnje Izvršitelja odnosno zbog opravdanih razloga koje odobri Naručitelj ili ako je do odstupanja od predviđenih rokova došlo temeljem naloga Naručitelja ili zbog više sile.

Članak 5.
MJESTO IZVRŠENJA
(1) 	Isporučitelj se obvezuje isporučiti robu koja je predmet nabave na adresu: Split, Medicinski fakultet, Šoltanska 2.

Članak 6.
CIJENA
(1)	Ukupna vrijednost robe koja je predmet Ugovora bez poreza na dodanu vrijednost iznosi: ____________ (slovima: ___________) kuna.
(2)	Na iznos iz stavka 1. ovog članka Ugovora zaračunava se PDV po važećoj stopi, koji iznosi _________ (slovima: ____________) kuna, te sveukupna vrijednost ovog Ugovora iznosi: _________ (slovima: ___________) kuna.

Članak 7.
NAČIN I UVJETI PLAĆANJA

[bookmark: _Hlk510468152](1)	Plaćanje ugovorenog iznosa za isporuku roba koje su predmet nabave vršit će se isključivo temeljem e-računa izdanih za isporučene robe. E-račun izdaje se sukladno Zakonu o elektroničkom izdavanju računa u javnoj nabavi (NN 94/18).
[bookmark: _Hlk510468284](2)	Izvršitelj je ovlašten izdati račun kojim potražuje trošak povezan s određenom stavkom troškovnika nakon konačne i uredne isporuke robe na koju se predmetna stavka odnosi.
(3) 	Predujam je isključen kao i traženje sredstava osiguranja plaćanja.
(4)	Izvršitelj odgovara za točnost i potpunost svoje Ponude. Smatra se da je prilikom podnošenja Ponude uzeo u obzir sve što je potrebno za potpuno i pravilno izvršenje ugovornih obveza te da je ponuđenu cijenu uključio sve troškove povezane s predmetom ugovora. Budući da se smatra kako je Izvršitelj utvrdio svoje cijene na temelju vlastitih kalkulacija, poslovanja i procjena isti će bez ikakve dodatne naknade isporučiti sve robe koje su predmet njegove Ponude. Ugovorene jedinične cijene su nepromjenjive.
[bookmark: _Hlk510468471](5)	Sva plaćanja temeljem ovog Ugovora izvršavat će se u valuti Hrvatska Kuna.
(6)	Naručitelj će izvršiti plaćanja na bankovni račun kojeg je Izvršitelj naveo u svojoj Ponudi. Izvršitelj je bez odgode dužan obavijestiti Naručitelja o svakoj promjeni svojeg bankovnog računa. 
(7) 	Naručitelj će račune plaćati u roku od 30 (trideset) dana od dana zaprimanja e-računa  za uredno isporučenu robu, doznakom na poslovni račun Izvršitelja /člana zajednice gospodarskih subjekata, odnosno podugovaratelja. Ugovorne strane mogu iznimno dodatkom Ugovoru o javnoj nabavi ugovoriti i dulji rok ispunjenja novčane obveze (najviše do 60 dana), uz prethodnu pismenu suglasnost Izvršitelja.
(8) 	U slučaju da račun nije prikladan za plaćanje jer ne sadrži sve potrebne elemente Naručitelj će o istom obavijestiti Izvršitelja i zatražiti dostavu ispravnog računa. Izvršitelj je dužan u roku od 30 dana od primitka takve obavijesti izvršiti potrebne ispravke i dopune. U slučaju postavljanja zahtjeva za ispravkom i dopunom računa, rok za plaćanje prestaje teći i nastavlja se od trenutka zaprimanja urednog i potpunog računa. 
(9) 	Prije ili umjesto raskida Ugovora u skladu s člankom 25. Ugovora, Naručitelj može, kao mjeru opreza i bez prethodne obavijesti, prekinuti s isplatama. 
(10) 	U slučaju sumnje da su postupak nabave ili izvršenje Ugovora zahvaćeni nepravilnostima ili prijevarom koja se može pripisati Izvršitelju, Naručitelj može, uz obustavu izvršavanja Ugovora u skladu s člankom 27. ovog Ugovora, obustaviti plaćanja. U slučaju utvrđenja nepravilnosti ili prijevare u postupku nabave ili izvršenja Ugovora, Naručitelj može, uz raskid Ugovora, odbiti izvršiti daljnja plaćanja i/ili zatražiti povrat već plaćenih iznosa. 

Članak 8.
OBVEZE IZVRŠITELJA
(1) 	Izvršitelj je dužan obveze iz ovog Ugovora izvršavati s dužnom pažnjom, učinkovito i savjesno u skladu sa najboljom profesionalnom praksom. 
(2) 	Izvršitelj se obvezuje dostaviti i instalirati robu u prostoru Naručitelja, a ovlaštena osoba Izvršitelja treba izvrši uspješno testiranje i validaciju uređaja, o čemu se uvodi bilješka u zapisnik o primopredaji.
(3) 	Izvršitelj se obvezuje izvršiti edukacije korisnika robe nakon validacije prema ugovornom troškovniku, a rokovi edukacija neće utjecati na rok izvršenja ugovora zbog razmjene jamstava za dobro izvršenje ugovora s jamstvom za otklanjanje nedostataka u jamstvenom roku.
(4)	Izvršitelj nije ovlašten ni na koji način preuzimati obveze u ime Naručitelja bez njegovog prethodnog odobrenja i tu svoju obvezu jasno će obznaniti trećima.
[bookmark: _Hlk510468674](5) 	Izvršitelj je dužan pridržavati se svih važećih zakonskih i podzakonskih propisa Republike Hrvatske. 
(6) 	Izvršitelj odgovara za materijalne i pravne nedostatke ispunjenja obveze sukladno važećem Zakonu o obveznim odnosima.
(7) 	Ako bilo koji nepredviđeni događaj, djelovanje ili previd, izravno ili neizravno ometaju izvršavanje Ugovora, bilo djelomično ili u potpunosti, Izvršitelj će o navedenom bez odgode i na vlastitu inicijativu obavijestiti Naručitelja. Obavijest mora uključivati opis problema, datum njegovog nastanka i mjere koje je Izvršitelj poduzeo ili namjerava poduzeti kako bi problem uklonio i osigurao potpunu usklađenost sa svojim obvezama iz ugovora.
(8)	Izvršitelj prilikom isporuke robe mora predočiti potvrdu o sukladnosti proizvoda s točno određenim ili jednakovrijednim normama na koje se upućuje u Troškovniku/Tehničkim specifikacijama.
(9) 	Izvršitelj se za cijelo vrijeme trajanja jamstvenog roka za otklanjanje nedostataka, obvezuje odazivati na servisne intervencije najkasnije u roku od 96 sati odnosno u vremenskom roku koji je ponuđen u okviru Ponude. U slučaju prekoračenja za svaki sat kašnjenja Naručitelj ima pravo  naplatiti penale u iznosu od 1‰ =  0,001 od ukupne cijene ugovora. Ako Izvršitelj nije u mogućnosti otkloniti kvar nakon servisne intervencije u roku od 3 radna dana, obvezan je isporučiti zamjenski dio do popravka dijela ili isporučiti novi komad. U protivnom Naručitelj ima pravo zahtijevati naknadu štete u iznosu od ‰ =  0,001 od ukupne cijene ugovora za svaki sat prekoračenja navedenog roka. Ako Izvršitelj ne otkloni kvar ili ne isporuči zamjensku opremu u roku od najviše 10 radnih dana Naručitelj može raskinuti ugovor i naplatiti jamstvo za otklanjanje nedostataka u jamstvenom roku. 

Članak 9.
OBVEZE NARUČITELJA 

(1) 	Naručitelj će Izvršitelju nakon potpisa ovog Ugovora i tijekom njegove provedbe dati na raspolaganje bez naknade svaku informaciju i/ili dokumentaciju kojom raspolaže, a koja može biti bitna za izvršenje Ugovora. Naručitelj će izvršitelju dati na raspolaganje podatke o održivom gospodarenju otpadom, a koje će Izvršitelj biti dužan uključiti u očekivane outpute navedene u troškovniku odnosno izvršiti prilagodbu istih u skladu sa zahtjevima Naručitelja. 
(2) 	Naručitelj ima pravo nadzirati obavljanje posla i davati naloge Izvršitelju sukladno kojima je isti dužan postupati.  
(3) 	Naručitelj se obvezuje odmah prijaviti vidljive nedostatke isporučene opreme Izvršitelju, a najkasnije u roku od 8 dana od dana preuzimanja robe a skrivene nedostatke predmeta nabave prijaviti Izvršitelju u roku od 8 dana od dana kada je otkrio nedostatak. Nedostatak predmeta nabave podrazumijeva i isporuku predmeta nabave (opreme) koji po svojim ponuđenim karakteristikama ne odgovara ponudi Izvršitelja.

Članak 10.
JAMSTVO ZA UREDNO ISPUNJENJE UGOVORA
[bookmark: _Hlk510469395](1)	Jamstvo za uredno ispunjenje ugovora predstavlja osiguranje Naručitelju za slučaj povrede ugovornih obveza od strane Izvršitelja, što će, između ostalog, uključivati sljedeće situacije: 
a) 	u slučaju svake povrede ugovorne obveze od strane Izvršitelja zbog koje Naručitelju nastane šteta i to u iznosu visine nastale štete sa pripadajućim kamatama, 
b) 	u slučaju nedostavljanja novog jamstva (produljenja jamstva zbog neizvršenja isporuke u ugovorenom roku) i to u punom iznosu istog jamstva, bez obveze vraćanja naplaćenog iznosa
c) 	radi naplate ugovorne kazne zbog zakašnjenja Izvršitelja u ispunjenju svojih obveza koje čine predmet Ugovora, i to u visini ugovorne kazne, 
d) 	u slučaju povrede Ugovora od strane Izvršitelja koja može dovesti do raskida Ugovora, kao i u slučaju raskida Ugovora, i to u punom iznosu jamstva, 
e) 	u slučaju neispunjenja ugovorne obveze od strane Izvršitelja zbog razloga za koje je odgovoran Izvršitelj kao i u slučaju raskida ugovora kojeg je uzrokovao Izvršitelj, i to u punom iznosu jamstva, bez obveze vraćanja naplaćenog iznosa
f) 	u drugim slučajevima, radi naplate potraživanja koja Naručitelj ima prema Izvršitelju u svezi sa ovim Ugovorom do visine iznosa koje Naručitelj potražuje.
g) 	uvijek kada je to predviđeno ostalim odredbama ugovora o javnoj nabavi. 

 (2)	Kao jamstvo za uredno izvršenje obveza iz Ugovora za slučaj povrede ugovornih obveza, Izvršitelj je obvezan prilikom sklapanja ovog Ugovora u pisanom obliku, a najkasnije u roku 8 dana od dana zaprimanja Ugovora (potpisanog od svih ugovornih strana), a prije isteka jamstva za ozbiljnost ponude, predati Naručitelju izvorno jamstvo u obliku bezuvjetne, neopozive bankarske garancije naplative na prvi poziv i bez prava prigovora, u iznosu od 10% vrijednosti ovog ugovora bez PDV-a određene člankom 6. stavkom 1. ovog Ugovora, s rokom valjanosti minimalno 30 dana dužim od roka iz članka 3. stavka 3. ovog Ugovora. Sukladno članku 214. stavku 4. ZJN 2016, Izvršitelj može umjesto bankarske garancije, kao jamstvo za uredno ispunjenje ugovora za slučaj povrede ugovornih obveza, izvršiti uplatu novčanog pologa u traženom iznosu na bankovni žiro račun Naručitelja IBAN: HR0524070001100578938.
(3)	U slučaju nedostavljanja jamstva za uredno izvršenje ugovora u zadanom roku od 8 dana od dana zaprimanja Ugovora, a prije isteka jamstva za ozbiljnost ponude, Naručitelj će raskinuti ovaj ugovor i naplatiti jamstvo za ozbiljnost ponude.
(4)	Jamstvo mora glasiti na valutu ugovora, a u slučaju da glasi na stranu valutu prilikom preračunavanja primijenit će se srednji tečaj Hrvatske narodne banke koji je u primjeni na dan objave Dokumentacije o nabavi.
(5)	Ako Izvršitelj povrijedi ugovorne obveze, Naručitelj će pisanim putem obavijestiti Izvršitelja o namjeri naplate jamstva za uredno ispunjenje ugovora, te mu u istom pismenu odrediti primjeren rok za uredno ispunjenje ugovornih obveza, osim ako navedeno zbog prirode povrede više nije moguće. 
(6)	Ukoliko niti nakon u pismenu određenog primjerenog roka Izvršitelj ne postupi i ne postane uredan u ispunjenju ugovornih obveza, Naručitelj će naplatiti jamstvo za uredno ispunjenje Ugovora. 
[bookmark: _Hlk510469229](7) 	Neaktivirano jamstvo za uredno ispunjenje Ugovora bit će vraćeno Izvršitelju u roku od 30 dana od dana isteka roka za uredno izvršenje ugovora.
(8)	U slučaju sklapanja ugovora sa zajednicom gospodarskih subjekata, jamstvo za uredno ispunjenje ugovora dostavlja bilo koji član iz zajednice, u cijelosti (jedno jamstvo) ili parcijalno (svaki član zajednice dostavlja jamstvo za svoj dio garancije), pod uvjetom da jamstvo/a za uredno ispunjenje ugovora, u bilo kojem slučaju treba biti u obliku i iznosu kako je traženo u stavku 2. ovog članka. Jamstvo mora glasiti na sve članove zajednice, a ne samo na jednog člana te jamstvo mora sadržavati navod o tome da je riječ o zajednici gospodarskih subjekata.

Članak 11.
JAMSTVO ZA OTKLANJANJE NEDOSTATAKA U JAMSTVENOM ROKU

(1) 	Isporučitelj se obvezuje dostaviti Naručitelju Jamstvo za otklanjanje nedostataka u jamstvenom roku najkasnije u roku 8 (osam) dana od dana isporuke robe, u iznosu od 10% izvršenih isporuka robe bez poreza na dodanu vrijednost (bez PDV-a).  

(2) 	Jamstvo za otklanjanje nedostataka u jamstvenom roku, Izvršitelj je obavezan dostaviti u obliku u obliku bezuvjetne, neopozive bankarske garancije, naplative na prvi poziv i bez prava prigovora, na iznos od 10% (deset posto) ugovorne vrijednosti bez PDV-a. Sukladno članku 214. stavku 4. ZJN 2016, Izvršitelj može, kao jamstvo za otklanjanje nedostataka u jamstvenom roku, izvršiti uplatu novčanog pologa u traženom iznosu na bankovni žiro račun Naručitelja IBAN: HR0524070001100578938.

(3) 	U slučaju nedostavljanja jamstva za otklanjanje nedostataka u jamstvenom roku, u zadanom roku ili u naknadnom roku sukladno članku 24. stavku 2. ovog Ugovora, Naručitelj će raskinuti ugovor i naplatiti jamstvo za uredno izvršenje ugovora. 

(4) 	Izvršitelj se obvezuje zajedno s opremom predati Naručitelju garantne listove proizvođača opreme, a ukoliko je jamstvo proizvođača kraće od ponuđenog produženog roka iz Ponude, jamstvo za produženi rok daje Izvršitelj, kojim jamči za ispravnost opreme računajući od dana isporuke i instalacije opreme. Izvršitelj jamči da će dostavljena oprema funkcionirati u skladu sa zahtjevima iz troškovnika i tehničkih specifikacija iz Dokumentacije o nabavi. U slučaju nepoštivanja u dostavljanju robe predviđene kvalitete Naručitelj ima pravo jednostranog raskida ugovora.

(5) 	Za vrijeme trajanja jamstvenog roka Izvršitelj  je obvezan o svom trošku otkloniti sve nedostatke, a po potrebi i zamijeniti postojeću opremu novom. Obveza Izvršitelja je odaziv po pozivu Naručitelja za cijelo vrijeme trajanja jamstvenog roka unutar ugovorenog vremena za odaziv. Minimalan jamstveni rok je 24 mjeseca odnosno sukladno ponuđenom roku u Izjavi Izvršitelja koja je sastavni dio Ponude Izvršitelja.

(6) 	U slučaju manjeg popravka jamstveni rok produljuje se onoliko koliko je Naručitelj bio lišen upotrebe ugovorene opreme, a sve sukladno odredbama članka o produljenju jamstvenog roka važećeg Zakona o obveznim odnosima.
 
(7)	U slučaju sklapanja ugovora sa zajednicom gospodarskih subjekata, jamstvo za otklanjanje nedostataka u jamstvenom roku dostavlja bilo koji član iz zajednice, u cijelosti (jedno jamstvo) ili parcijalno (svaki član zajednice dostavlja jamstvo za svoj dio garancije), pod uvjetom da jamstvo/a za uredno ispunjenje ugovora, u bilo kojem slučaju treba biti u obliku i iznosu kako je traženo u stavku 2. ovog članka. Jamstvo mora glasiti na sve članove zajednice, a ne samo na jednog člana te jamstvo mora sadržavati navod o tome da je riječ o zajednici gospodarskih subjekata.

Članak 12.
PODUGOVARATELJI

 (1) 	Ako Izvršitelj namjerava dio Ugovora dati u podugovor jednom ili više podugovaratelja, tada se u ovom članku ugovora navode podaci o dijelu ugovora o javnoj nabavi koji Izvršitelj namjerava dati u podugovor.
Izvršitelj namjerava dati u podugovor sljedeći dio Ugovora:
[bookmark: _Hlk510571598]1. ____________________________ (navesti: naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) - u podugovor se daje sljedeći dio ugovora: ___________________ (navesti: predmet ili količina, vrijednost ili postotni udio)
2. ____________________________ (navesti: naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) - u podugovor se daje sljedeći dio ugovora: ___________________(navesti: predmet ili količina, vrijednost ili postotni udio)
 (2) 	Podugovaratelji Izvršitelja su oni gospodarski subjekti koje je Izvršitelj naveo kao podugovaratelje u svojoj ponudi i čiji su podaci navedeni u Ponudbenom listu i gospodarski subjekti koje je Izvršitelj uveo u svojstvu podugovaratelja tijekom izvršenja Ugovora u skladu sa ovim člankom Ugovora.
[bookmark: _Hlk510469568] (3) 	Sudjelovanje podugovaratelja ne utječe na odgovornost Izvršitelja za izvršenje bilo koje obveze iz ovog Ugovora. Izvršitelj će biti odgovoran za postupke, neispunjenje obveza i nemar svojih podugovaratelja i njihovih stručnjaka, zastupnika ili zaposlenika, kao da su to postupci, neispunjenje obveza i nemar Izvršitelja, njegovih stručnjaka, zastupnika ili zaposlenika. 
(4) 	Podugovaranjem se ne stvaraju ugovorne obveze između podugovaratelja i Naručitelja. U skladu sa člankom 223. stavkom 1. ZJN 2016 Naručitelj je obvezan neposredno plaćati podugovaratelju za dio Ugovora koji je isti izvršio, osim ako to zbog opravdanih razloga, vezanih uz prirodu ugovora ili specifične uvjete njegova izvršenja nije primjenjivo, pod uvjetom da su ti razlozi bili navedeni i obrazloženi u Dokumentaciji o nabavi ili Izvršitelj dokaže da su obveze prema podugovaratelju za taj dio Ugovora već podmirene. Izvršitelj je dužan svom računu priložiti račune svojih podugovaratelja koje je prethodno potvrdio te će se plaćanja za dijelove ugovora koje je izvršio podugovaratelj obavljati neposredno podugovaratelju.

(5)	Izvršitelj može tijekom izvršenja Ugovora podnijeti pisani zahtjev Naručitelju za: 
a) promjenu podugovaratelja; ili 
b) preuzimanje izvršenja dijela Ugovora kojeg je prethodno dao u podugovor; ili 
c) uvođenje jednog ili više novih podugovaratelja čiji ukupni udio ne smije prijeći 30% vrijednosti Ugovora bez poreza na dodanu vrijednost, neovisno o tome je li prethodno dao dio Ugovora u podugovor ili ne. 
[bookmark: _Hlk510469802](6) 	Zahtjev iz stavka 5. ovog članka Ugovora Izvršitelj je dužan predati pravodobno, vodeći računa o roku u kojem Naručitelj odlučuje o zahtjevu te rokovima za izvršenje obveza određenih Ugovorom. 
(7) 	Uz zahtjev za promjenu podugovaratelja iz stavka 5. ovog članka Ugovora Izvršitelj je dužan Naručitelju dostaviti sljedeće podatke: 
____________________________ (navesti: naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) – u podugovor se daje sljedeći dio ugovora: ___________________(navesti: predmet ili količina, vrijednost ili postotni udio)
[bookmark: _Hlk510469886] (8) 	Prije odobravanja zahtjeva za promjenu podugovaratelja Izvršitelj je dužan Naručitelju dostaviti i važeće dokumente kojima se dokazuje da novi podugovaratelj: 
a) nije u situacijama koje predstavljaju razloge isključenja koji su u postupku nabave koji je prethodio sklapanju Ugovora bili naznačeni i za podugovaratelje, 
b) ispunjava uvjete koji se odnose na tehničku i stručnu sposobnost ukoliko se Izvršitelj u postupku nabave oslonio na sposobnost podugovaratelja kojeg mijenja.
(9)	Izvršitelj će tražene dokaze dostaviti u primjerenom roku koji neće biti dulji od 15 dana. 
(10) 	Naručitelj će obavijestiti Izvršitelja o svojoj odluci u roku od 7 dana od primitka zahtjeva (i podataka u skladu sa stavcima 8. i 9. ovog članka Ugovora). U slučaju odbijanja zahtjeva Naručitelj je dužan navesti razloge odbijanja. 
U slučajevima iz stavka 5. točke a) i točke c) ovog članka Ugovora, Naručitelj će zahtjev Izvršitelja odbiti ako se Izvršitelj u postupku nabave radi dokazivanja kriterija za odabir gospodarskog subjekta oslonio na sposobnost podugovaratelja čiju promjenu traži, a novi podugovaratelj ne ispunjava navedene kriterije ili postoje osnove za isključenje.
[bookmark: _GoBack]U slučaju iz stavka 5. točke b) ovog članka Ugovora, Naručitelj će zahtjev izvršitelja odbiti ako se Izvršitelj u postupku nabave radi dokazivanja kriterija za odabir gospodarskog subjekta oslonio na sposobnost podugovaratelja čiji ugovor planira preuzeti, a Izvršitelj samostalno ne posjeduje takvu sposobnost ili je taj dio ugovora već izvršen.
(11) 	Promjena podugovaratelja, preuzimanje izvršenja dijela Ugovora kojeg je prethodno dao u podugovor ili uvođenje novih podugovaratelja bez odobrenja Naručitelja predstavlja kršenje ugovornih obveza te Naručitelj može primijeniti odredbe predviđene člancima 24. (Raskid ugovora) i 25. (Raskid od strane Naručitelja) te aktivirati jamstvo za uredno izvršenje Ugovora u skladu sa člankom 10. Ugovora. 

Članak 13.
ČLANOVI ZAJEDNICE GOSPODARSKIH SUBJEKATA
(1) 	Zajednica gospodarskih subjekata izvršava Ugovor sukladno svojoj zajedničkoj ponudi u kojoj je navedeno koji dio Ugovora izvršava pojedini član zajednice. 
[bookmark: _Hlk510470117](3) 	Sastav ili pravni oblik ustrojstva zajednice neće se promijeniti bez prethodnog pristanka Naručitelja. Svaka izmjena sastava zajednice ili pravnog oblika ustrojstva bez prethodnog dopuštenja Naručitelja može rezultirati raskidom ugovora u skladu sa člankom 25. stavkom 3. točkom 1. Ugovora. 
(3) 	Zajednica gospodarskih subjekata odredit će osobu s kojom će se u ime zajednice odvijati komunikacija s Naručiteljem u svrhu izvršavanja Ugovora (članak 30. stavak 3. Ugovora).
(4) 	Ako zajednica gospodarskih subjekata drugačije ne odredi u ponudi, Naručitelj će plaćanje vršiti na račun onog člana zajednice gospodarskih subjekata koji je izvršio određeni dio posla.
(5) 	Odgovornost članova zajednice gospodarskih subjekata za izvršenje ugovornih obveza je solidarna.

Članak 14.
DOSTAVA PODATAKA
(1) 	Izvršitelj će Naručitelju i bilo kojoj osobi koju Naručitelj ovlasti te tijelima u sustavu upravljanja i kontrole korištenja strukturnih instrumenata i Europskoj komisiji pružiti bez odgode sve informacije i dokumente koje se odnose na robe koje su predmet ovog Ugovora.
(2) 	Izvršitelj će Naručitelju ili bilo kojoj osobi koju Naručitelj ovlasti, dopustiti da provjeri i provede reviziju evidencija i računa koji se odnose na robe te da napravi preslike istih, tijekom i nakon isporuke robe.

Članak 15.
SUKOB INTERESA
(1) 	Izvršitelj će poduzeti sve potrebne radnje i/ili mjere da spriječi ili prekine svaku situaciju koja bi mogla ugroziti nepristranost i objektivnost postupanja ugovornih strana. Izvršitelj će bez odgode obavijestiti Naručitelja o svakoj opasnosti od nastanka sukoba interesa koja se pojavi tijekom izvršenja Ugovora te će poduzeti sve potrebne radnje i/ili mjere za sprečavanje ili okončanje bilo koje takve situacije koja može ugroziti nepristranost i objektivnost postupanja Ugovornih strana pri izvršenju Ugovora.
(2) 	Naručitelj pridržava pravo da provjeri i ocijeni jesu li poduzete radnje i/ili mjere odgovarajuće i, ako je potrebno, može zatražiti i poduzimanje dodatnih radnji i/ili mjera.
(3) 	Izvršitelj će odmah, bez utjecaja na ugovorne obveze i bez prava na naknadu troška zamijeniti svakog člana svog osoblja koji bude izložen takvoj situaciji.
(4) 	Ako za vrijeme izvršavanja Ugovora nastupi sukob interesa na strani Izvršitelja Naručitelj ima pravo raskinuti Ugovor bez prava Izvršitelja na naknadu štete. Ako se naknadno otkrije da je takav sukob postojao prilikom dodjele Ugovora, u skladu sa člankom 76. ZJN 2016 ovaj Ugovor je ništetan.

Članak 16.
POVJERLJIVOST
[bookmark: _Hlk510470612](1) 	Izvršitelj se obvezuje da će čuvati povjerljivost podataka i dokumenata koji su povezani s izvršenjem Ugovora te da ih neće učiniti dostupnim trećim osobama u svrhe koje nisu povezane s izvršenjem Ugovora bez prethodnog pristanka Naručitelja. 
(2) 	Izvršitelj će i nakon završetka ugovora biti vezan ovom preuzetom obvezom te će osigurati da ista obveza vrijedi i za njegovo osoblje. 
(3) 	Za  korištenje ugovora kao reference u svrhu preporuke na tržištu ili podnošenja ponude na nadmetanjima nije potrebno prethodno odobrenje Naručitelja. Izvršitelj neće davati javne izjave bez prethodnog odobrenja Naručitelja.

Članak 17.
[bookmark: _Hlk509955569]IZMJENE UGOVORA
(1) 	Izmjene Ugovora moraju biti u obliku pisanog dodatka Ugovoru i mogu se odnositi samo na one izmjene koje se sukladno propisima kojima se uređuje javna nabava ne smatraju značajnim izmjenama u odnosu na sadržaj i osnovne elemente Ugovora. 
(2)	Naručitelj je obvezan provesti novi postupak javne nabave u slučaju značajnih izmjena Ugovora tijekom njegova trajanja.
(3)	Naručitelj smije izmijeniti ovaj Ugovor tijekom njegova trajanja bez provođenja novog postupka javne nabave:
a) 	Ako izmjene, neovisno o njihovoj vrijednosti, nisu značajne. 
Izmjena Ugovora tijekom njegova trajanja smatra se značajnom ako njome Ugovor postaje značajno različit po svojoj naravi od prvotno zaključenog, a izmjena se u svakom slučaju smatra značajnom ako je ispunjen jedan ili više sljedećih uvjeta:
1. izmjenom se unose uvjeti koji bi, da su bili dio prvotnog postupka nabave, dopustili prihvaćanje drugih ponuditelja od onih koji su prvotno odabrani ili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak javne nabave;
2. izmjenom se mijenja ekonomska ravnoteža ugovora u korist Izvršitelja na način koji nije predviđen prvotni ugovorom;
3. izmjenom se značajno povećava opseg Ugovora;
4. ako novi Izvršitelj zamijeni onoga kojemu je prvotno Naručitelj dodijelio ugovor (osim u slučajevima navedenim u čl. 19. Ugovora).
b) 	Ako je vrijednost izmjene manja je od 10 % prvotne vrijednosti Ugovora i izmjena ne mijenja cjelokupnu prirodu ugovora. Pritom, ako je učinjeno nekoliko uzastopnih izmjena, ograničenje vrijednosti procjenjivat će se na temelju neto kumulativne vrijednosti svih uzastopnih izmjena.

Članak 18.
[bookmark: _Toc510076754]IZMJENA UGOVORNIH STRANA
Naručitelj je ovlašten izmijeniti Ugovor tijekom njegova trajanja bez provođenja novog postupka javne nabave s ciljem zamjene prvotnog Izvršitelja s novim Izvršiteljem koje je posljedica primjene članka 315. ZJN 2016, općeg ili djelomičnog pravnog sljedništva prvotnog Izvršitelja, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu Ugovora te da nema za cilj izbjegavanje primjene ZJN 2016 ili obveze neposrednog plaćanja podugovarateljima.

Članak 19.
[bookmark: _Toc510076755]IZMJENE UGOVORA ZBOG NEPREDVIĐENIH OKOLNOSTI
(1)	U skladu sa člankom 317. ZJN 2016 Naručitelj je ovlašten izmijeniti Ugovor tijekom njegova trajanja bez provođenja novog postupka javne nabave ako su kumulativno ispunjeni sljedeći uvjeti:
- do potrebe za izmjenom došlo je zbog okolnosti koje pažljiv Naručitelj nije mogao predvidjeti;
- izmjenom se ne mijenja cjelokupna priroda ugovora;
- svako povećanje cijene nije veće od 30 % vrijednosti Ugovora.
(2)	Pritom, ako je učinjeno nekoliko uzastopnih izmjena, ograničenje od 30% procjenjuje se na temelju neto kumulativne vrijednosti svih uzastopnih izmjena. 

Članak 20.
[bookmark: _Toc510076756]DODATNE ROBE
(1)	Naručitelj je ovlašten izmijeniti Ugovor tijekom njegova trajanja bez provođenja novog postupka javne nabave radi nabave dodatnih roba od Izvršitelja koje su se pokazale potrebnim, a nisu bile uključene u prvotnu nabavu, ako promjena Izvršitelja:
1. 	nije moguća zbog ekonomskih ili tehničkih razloga, kao što su zahtjevi za međuzamjenjivošću i interoperabilnošću s postojećom opremom, uslugama ili instalacijama koje su nabavljene u okviru prvotne nabave, i
2. 	prouzročila bi značajne poteškoće ili znatno povećavanje troškova za Naručitelja.
(2)	Pritom svako povećanje cijene ne smije biti veće od 30 % vrijednosti prvotnog Ugovora. Ako je učinjeno nekoliko uzastopnih izmjena, navedeno ograničenje procjenjuje se na temelju neto kumulativne vrijednosti svih uzastopnih izmjena. 

Članak 21.
[bookmark: _Toc510076758]POSTUPANJE UGOVORNIH STRANA U SLUČAJU IZMJENA UGOVORA
(1)	U slučaju izmjena ugovora o javnoj nabavi sukladno gore navedenim člancima 17, 18, 19 i 20 Ugovora, Naručitelj i Izvršitelj sklopit će dodatak Ugovoru – pisani sporazum ugovornih strana kojim se, sukladno odredbama ugovora o javnoj nabavi i važećih propisa o javnoj nabavi, mijenjaju uvjeti i sadržaj osnovnog ugovora koji se ne smatraju bitnim izmjenama u odnosu na sadržaj i osnovne elemente ugovora. Izmjenu ugovora potpisuju obje ugovorne strane.
(2)	Ugovorna strana kod koje su nastupile okolnosti zbog kojih se traži izmjena Ugovora dužna je podnijeti prijedlog izmjena u pisanom obliku drugoj strani što je prije moguće. U prijedlogu izmjena treba opisati razloge zbog kojih se izmjena predlaže. 
(3)	Druga ugovorna strana će se o zaprimljenom prijedlogu očitovati najkasnije 20 dana od primitka prijedloga. U slučaju da se strane usuglase oko sadržaja izmjene, Naručitelj će pripremiti tekst dodatka ugovoru o javnoj nabavi i dostaviti ga na potpis Izvršitelju u roku od 15 dana od dana usuglašavanja o sadržaju izmjene, odnosno dana saznanja o istom. 
(4)	Ako je potrebna dodatna dokumentacija kako bi se razmotrio prijedlog za izmjenom Ugovora, ugovorna strana koja je zaprimila prijedlog za izmjenom Ugovora postavit će zahtjev za dostavom takve dokumentacije. U slučaju takvog zahtjeva, rok za očitovanje o predloženoj izmjeni miruje u razdoblju od postavljanja zahtjeva za dostavom dodatne dokumentacije pa do njezina zaprimanja te nastavlja teći protekom navedenog razdoblja. 
(5)	Za izmjene manjeg značenja kao što je promjena adrese, bankovnog računa ili podataka koji se odnose na kontakte, nije potrebno raditi pisani dodatak Ugovoru, već će jedna strana pisanim putem obavijesti drugu o nastaloj promjeni. Učinak promjene će nastupiti kada druga strana zaprimi takvu obavijest. 
(6)	Izmjena koju je izvršio Izvršitelj bez pisanog naloga ili bez dodatka ugovoru nije dopuštena i izvršena je na njegov financijski rizik, osim ako istu naknadno odobri Naručitelj. 
(7)	Ako se traži izmjena zbog propusta ili kršenja ugovora od strane Izvršitelja, svaki dodatni trošak te izmjene snosi Izvršitelj.

Članak 22.
POVREDA UGOVORA
[bookmark: _Hlk510475245](1) 	Svaka ugovorna strana dužna je ispuniti svoje ugovorne obveze te odgovara za njihovo ispunjenje. Ukoliko ugovorna strana povrijedi ugovornu obvezu, odnosno ne ispuni obvezu ili je ne ispuni sukladno ugovornim odredbama, odgovara sukladno odredbama Zakona o obveznim odnosima i drugim primjenjivim propisima. 
[bookmark: _Hlk510475434](2) 	U slučaju povrede Ugovora, povrijeđena strana ima pravo na: 
a) 	popravljanje štete te aktiviranje jamstva za uredno izvršenje Ugovora u skladu sa odredbom iz članka 10. Ugovora; i/ili 
b) 	raskid ugovora.  
[bookmark: _Hlk510722917](3) 	Ako Naručitelj ima pravo na popravljanje štete, on može navedene iznose naplatiti iz jamstva za uredno izvršenje ugovora iz članka 10. Ugovora. 
(4) 	Ugovorne strane ostvaruju pravo na popravljanje štete u zastarnim rokovima predviđenim Zakonom o obveznim odnosima.

Članak 23.
POVREDA PRAVA TREĆIH
[bookmark: _Hlk510722964](1) 	Izvršitelj odgovara za štetu koja nastane kao posljedica njegovih radnji i/ili propusta prilikom obavljanja poslova koje su predmet Ugovora, uključujući štetu koja nastane kao posljedica radnji i/ili propusta njegovih podugovaratelja i drugih osoba za koje Izvršitelj odgovara. Izvršitelj odgovara za štetu koja nastane kao posljedica povrede ugovornih ili zakonskih odredbi. 
(2) 	U slučaju povrede prava trećih, Izvršitelj je dužan preuzeti na sebe zahtjeve trećih ili, ako isto nije moguće, naknaditi Naručitelju štetu nastalu kao posljedica takvih zahtjeva. Naručitelj je dužan u što kraćem vremenu obavijestiti Izvršitelja o zahtjevu trećeg, a najkasnije u roku od 15 dana od primitka zahtjeva trećeg. 
(3) 	Ako Naručitelj popravi ili nadoknadi štetu nastalu trećim osobama po osnovi provedbe Ugovora od strane Izvršitelja, Naručitelj ima pravo naknaditi štetu od Izvršitelja na Naručitelju prihvatljiv način, uključujući aktiviranje jamstva za uredno ispunjenje ugovora iz članka 10. Ugovora.

Članak 24.
RASKID UGOVORA
[bookmark: _Hlk510475607](1) 	Svaka Ugovorna strana ima pravo sukladno ugovornim odredbama koje uređuju raskid ugovora raskinuti ugovorni odnos ukoliko druga Ugovorna strana krši odredbe Ugovora, odnosno ne izvršava preuzete ugovorne obveze na način koji je ugovoren i u utvrđenim rokovima, a navedene propuste ne otkloni niti u naknadnom primjerenom roku koji joj za to ostavi druga Ugovorna strana. 
(2) 	Obavijest o propustu Ugovorna strana dostavlja prekršitelju pisanim putem, telefaksom ili poštom preporučeno. Primitkom obavijesti počinje teći naknadni rok. Ako u naknadnom roku prekršitelj ne uskladi svoje postupanje s preuzetim ugovornim obvezama, Ugovor se smatra raskinutim (čl. 362. st. 2. Zakona o obveznim odnosima).

Članak 25.
RASKID OD STRANE NARUČITELJA
[bookmark: _Hlk510482779](1) 	Naručitelj može izjaviti raskid Ugovora uz ostavljanje naknadnog roka za otklanjanje propusta od 15 dana od primitka izjave, iz sljedećih razloga: 
[bookmark: _Hlk510723144]a) 	ako Izvršitelj ne ispuni, odnosno ne ispuni uredno svoju ugovornu obvezu; 
b) 	ako Izvršitelj izvrši prijenos cijelog ili djela Ugovora odnosno angažira podugovaratelje suprotno ugovornim odredbama; 
c) 	ako Izvršitelj pretrpi statusne promjene, uključujući one kojima se mijenja pravna osobnost, a zbog kojih dolazi do promjene ugovorne strane ili drugog razloga zbog kojeg nastavak ugovorene suradnje nije moguć, osim u slučaju da je predmetna izmjena posljedica općeg ili djelomičnog pravnog sljedništva prvotnog ugovaratelja, nakon restrukturiranja, uključujući preuzimanje, spajanje, stjecanje ili insolventnost, od strane drugog gospodarskog subjekta koji ispunjava prvotno utvrđene kriterije za odabir gospodarskog subjekta, pod uvjetom da to ne predstavlja drugu značajnu izmjenu ugovora te da nema za cilj izbjegavanje primjene Zakona o javnoj nabavi,
 (2) 	Naručitelj je ovlašten raskinuti Ugovor bez ostavljanja Izvršitelju naknadnog roka za ispunjenje ako iz Izvršiteljeva držanja proizlazi da on svoju obvezu neće ispuniti ni u naknadnom roku.
(3) 	Naručitelj može u bilo koje vrijeme i s učinkom primitka pisane obavijesti upućene Izvršitelju, bez potrebe ostavljanja naknadnog primjerenog roka za ispunjenje, raskinuti Ugovor, iz sljedećih razloga: 
a) 	je ugovor značajno izmijenjen, što bi zahtijevalo novi postupak nabave na temelju članka 321. ZJN 2016,
b) 	je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016,
c) 	se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije,
d) 	se Ugovor nije trebao dodijeliti ugovaratelju zbog ozbiljne povrede odredaba ZJN 2016, a koja je utvrđena pravomoćnom presudom nadležnog upravnog suda.
[bookmark: _Hlk510482066]e) 	ako se nakon dodjele Ugovora dokaže da je postupak nabave ili izvršavanje Ugovora bilo zahvaćeno nepravilnostima ili prijevarom, što uključuje dostavu lažnih podataka i izjava Naručitelju u svrhu izvršenja Ugovora.
 (4)	U slučaju raskida iz razloga navedenih u 1., 2. i 3. ovog članka Ugovora Naručitelj ima pravo potraživati od Izvršitelja popravljanje štete koja mu je nastala zbog raskida. Pravo Naručitelja na popravljanje cjelokupne štete nema utjecaja na ostala prava koja Naručitelj ostvaruje sukladno Ugovoru. 
[bookmark: _Hlk510482131](5) 	Nastupanjem učinaka raskida ugovorne strane su oslobođene svojih obveza, osim obveze naknade štete koju je dužan popraviti Izvršitelj. 
(7) 	U slučaju raskida Izvršitelj je dužan bez odgode poduzeti neposredne radnje i/ili mjere za pravovremen i uredan prestanak izvršenja zadataka te će troškove svesti na minimum. 
(8) 	U slučaju raskida Ugovora svakoj strani se vraća ono što je dala na ime ispunjenja Ugovora. Strana koja vraća novac dužna je platiti zatezne kamate tekuće od primitka isplate. 

Članak 26.
VIŠA SILA
(1) 	Smatrat će se da nijedna Ugovorna strana nije povrijedila ugovornu obvezu ako je u ispunjenju te obveze spriječena nekom od okolnosti više sile koja nastupi nakon sklapanja Ugovora, a prije dospjelosti ugovorne obveze. 
(2) 	Ako bilo koja od Ugovornih strana smatra da je nastupila koja od okolnosti više sile koja može utjecati na ispunjavanje njene obveze, o tome će bez odlaganja usmeno obavijestiti drugu Ugovornu stranu, a najkasnije 3 dana od nastanka predmetnog događaja uputit će drugoj ugovornoj strani i pisanu obavijest. U predmetnoj obavijesti treba navesti pojedinosti o prirodi, mogućem trajanju i vjerojatnim posljedicama tog događaja te predočiti dokaze iz kojih se može utvrditi nastupanje ovakvog događaja. Ugovorna strana koja ne postupi sukladno navedenom, odgovorna je drugoj ugovornoj strani za štetu koju ova pretrpi zbog propusta davanja ovakve obavijesti. Ugovorne strane pokušati će novonastalu situaciju riješiti obostranim sporazumom, u cilju optimalnog ostvarenja prava i obveza prema predmetnom Ugovoru. U slučaju nastupanja više sile svaka Ugovorna strana nastavit će izvršavati svoje ugovorne obveze do mjere do koje je to razumno moguće. 

Članak 27.
OBUSTAVA IZVRŠAVANJA UGOVORA
(1)	U slučaju sumnje da su u postupku nabave ili izvršavanja Ugovora počinjene nepravilnosti ili prijevare, Naručitelj je ovlašten obustaviti daljnje izvršavanje Ugovora, uključujući i plaćanja, kako bi se utvrdilo da li su počinjene nepravilnosti ili prijevare. Ako se utvrdi da predmetne nepravilnosti i prijevare nisu počinjene, Ugovor će se nastaviti izvršavati što je prije moguće.
(2)	Naručitelj će, što je ranije moguće, naložiti Izvršitelju da nastavi izvršenje ugovora ili će obavijestiti Izvršitelja o nemogućnosti nastavka i raskidu Ugovora. Ako razdoblje odgode izvršenja prelazi 90 dana, a obustava nije uzrokovana kršenjem ili neispunjenjem ugovornih obveza Izvršitelja, Izvršitelj može, uz obavijest Naručitelju, zatražiti nastavak izvršenja ugovora u roku od 30 dana od primitka obavijesti, te ukoliko Naručitelj ne pristane na nastavak izvršenja ugovora ima pravo na raskid ugovora.

Članak 28.
RJEŠAVANJE SPOROVA
(1)	Sve eventualne sporove proizašle iz ovog Ugovora stranke će nastojati riješiti u mirnim putem duhu dobrih poslovnih običaja, sporazumno, u pisanom obliku. 
(2)	U slučaju da se spor ne može riješiti sporazumno, ugovorne strane suglasno određuju njegovo rješavanje pred stvarno nadležnim sudom u Splitu.

Članak 29.
MJERODAVNO PRAVO
(1) Mjerodavno pravo za ovaj ugovor je pravo Republike Hrvatske.

(2) U slučaju izmjene propisa na izvršenje ugovora primjenjivat će se propisi važeći u trenutku potpisa ugovora.

Članak 30.
JEZIK I KOMUNIKACIJA
(1)	Jezik Ugovora je hrvatski jezik i sva usmena i pisana komunikacija Ugovornih strana odvija se na hrvatskom jeziku.
(2)	Komunikacija između Ugovornih strana odvijat će se putem pošte, telefona, telefaksa, elektroničke pošte ili osobnom dostavom pisane komunikacije na adresu koju su ugovorne strane odredile. 
(3) 	Za potrebe provedbe ovog Ugovora, Naručitelj i Izvršitelj imenuju svoje predstavnike kako slijedi:

	KONTAKT PODACI
	PREDSTAVNIK NARUČITELJA
	PREDSTAVNIK IZVRŠITELJA

	Adresa:
	
	

	E-mail:
	
	

	Telefon:
	
	

	Telefaks:
	
	



(4)	Kada Ugovor predviđa davanje ili izdavanje kakve obavijesti, zahtjeva, suglasnosti, potvrde ili odluke, takva se obavijest, zahtjev, suglasnost, potvrda ili odluka ne smije neopravdano uskratiti, ne smije kasniti i mora se izdati u pisanom obliku. 
(5) 	Svaka usmena uputa ili zahtjev potvrđuju se pisanim putem u najkraćem mogućem roku.
(6)	Nakon isporuke robe, Izvršitelj se obvezuje dostaviti podatke o osobama i kontaktima, koje će Naručitelj kontaktirati u slučaju nedostatka ili kvara na robi, s tim da te osobe moraju biti dostupne korisniku radnim danom u uredovno vrijeme od 8 sati do 15 sati, kroz cijelo razdoblje trajanja jamstvenoga roka.

Članak 31.
BROJ PRIMJERAKA
Ovaj Ugovor potpisuje se u 4 (četiri) originalna istovjetna primjerka od kojih 2 (dva) zadržava Naručitelj, a 2 (dva) Izvršitelj.





ZA IZVRŠITELJA:						ZA NARUČITELJA:
Direktor								Rektor




_______________________________					______________
									Prof. dr. sc. Dragan Ljutić


									KLASA:
									URBROJ:
									Split,


Ukoliko Zajednica gospodarskih subjekata nije ovlastila osobu koja će je zastupati, potpisi za Izvršitelja će se prilagoditi, tako da svaki član zajednice gospodarskih subjekata potpiše Ugovor.

